**Kompvekiroosa** ehk **kommiroosa** (prantsuse keeles *rose bonbon*, *rose nanane*) on väljamõeldud värvinimetus heledama roosa kuni säravroosa värvuse jaoks, kuid selle tooni pole allikates enamasti lähemalt kirjeldatud. Fuksiaroosast on ta heledam ja kibuvitsaõie heleroosast elavama värvitooniga.

Värvus on karakterilt lapselik-naiselik, seostub malbuse, magususe ja naiivsusega.

Pildid
------

* Kirsimaitsega suhkrukommidKirsimaitsega suhkrukommid
* Suhkrumassist roosSuhkrumassist roos
* Roosa suhkrumassiga kaetud kookRoosa suhkrumassiga kaetud kook
* VaarikakaramellidVaarikakaramellid
* Kommiroosaks värvitud Cadillac 1959 Sedan De Ville 344 UXGKommiroosaks värvitud Cadillac 1959 Sedan De Ville 344 UXG
* Kommiroosa 1954 Plymouth BelvedereKommiroosa 1954 Plymouth Belvedere
* Tüdrukud roosas karnevalil Dilis 2013Tüdrukud roosas karnevalil Dilis 2013
* Väike tüdruk roosal tõukerattalVäike tüdruk roosal tõukerattal

Ajaloost
--------

Nimetus "rose bonbon" esineb esimest korda 1894. aastal ja see kirjeldab trükise paberi värvust. Ligikaudu samast perioodist leiab kirjeldusest ka nimetusi "couleur bonbon" 'kommivärvi' ja "bonbon fondant-roosa" või "-värvi" ilma lähema viiteta värvitoonile (*bonbon fondant* on suhkrumassist kompvek).

Meditsiiniajakirjas Lyon medical 1935. aastast mainitakse näidustuse kirjelduses värvust "couleur bonbon anglais à la framboise" (umbes 'inglise vaarikakommi värvi') .

Kirjanikest vendade Edmond de Goncourti ja Jules de Goncourti loomingus on sõna "bonbon" värvusena "roosa" sünonüüm.

Värvinimetus esineb naistemoe kontekstis periooditi üsna sageli. Väljaspool moesõnavara oli "kommiroosa" pigem pejoratiivse varjundiga:

*"la horde de tous les spectateurs aveugles […] avec délire devant une foule de toiles tristement monochrome, de grand plâtras académique et des nudités roses bonbon-fondant"*
"[...] kõigi nende sõgedate pealtvaatajate hord [...] uhkeldas sellal jampsimisega kurvalt monokroomsete lõuendite, akadeemiliste hiigelvõõbangute ja kommiroosa alastuse ees"
### Eestis

Värvinimetus on olemas Eesti 1930. aastate moesõnavaras, kus seda nimetatakse ülemeelikuks ja kriiskavaks, kompvekiroosana kirjeldatakse näiteks üht kostüümi Maggy Rouffi kollektsioonist 1938. aastast:

*"Väga lõbus, kuid mitte Tallinna jaoks, on üks kompveki roosa kostüüm musta astrahangarnituuriga; ansamblit täiendab hiigelsuur must muhv."*
Värvinimetust kasutatakse ka tänapäeval, nimetatakse väikeste tüdrukutega seostuva värvina, aga ka igapäeva- ja kõrgmoe kontekstis.

Kompvekiroosa koos sinise, rohelise ja valgega olid domineerivateks värvideks erkpunase põhjaga Lihula lilltikanditel ja tekkidel, see kombinatsioon levis üle Läänemaa ja ulatus ka Pärnumaale

Variatsioonid
-------------

Pantone värvitoon 14-1911 *Candy Pink* on elava tooniga roosa, sarnane roosiroosaga, beebiroosast ja põrsaroosast tumedam     .

ISCC-NBS-i värvisõnaraamatu "Color: Universal Language and Dictionary of Names" järgi on kommiroosa (*candy pink*) sügavroosa     , murtud kollakasroosa      või sügav kollakasroosa     .

RAL Design värvivaliku toon 340 80 20 *Bonbonrosa* on pastelne külm heleroosa     , toon 350 40 35 *Bonbonrot* on lillakas tume vaarikpunane      .

Veebivärv *Cotton Candy* on särav heleroosa     , *Coral Candy* on soojatooniline roosa     .

DMC tikkimisniitide valikus on nr 603 *rose bonbon* keskmise tumedusega särav roosa     .

Viited
------

1. ↑  "Arhiivikoopia". Originaali arhiivikoopia seisuga 3. veebruar 2020. Vaadatud 20. märtsil 2021.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  "Arhiivikoopia". Originaali arhiivikoopia seisuga 3. veebruar 2020. Vaadatud 20. märtsil 2021.`{{netiviide}}`: CS1 hooldus: arhiivikoopia kasutusel pealkirjana (link)
3. ↑  La "Pâque socialiste". - Le Journal, 15 déc 1894
4. ↑  Cordier et al. Les hémoptysies dans l'angiomatose hémorragique d'Osler. - Le Lyon médical,‎ 1935
5. ↑  René Barotte. "Huysmans critique d'art". - L'Homme Libre, Paris,‎ 23 septembre 1929
6. ↑  Moe lühiuudiseid. - Uus Eesti, 2. oktoober 1938
7. ↑  Jälgime moe "esietendust" - Uus Eesti, 28. august 1938
8. ↑  Mood sallib jälle puusi. - Uus Eesti, nr. 263, 25 september 1938
9. ↑  A. Metsis. Ma pole nii vana, et ei võiks kanda ... ... ROOSAT. - Delfi Lood, 28.05.2019
10. ↑  Maarja Jõevee. Tööjuhendid Lihula lilltikandis käsitööesemete teostamiseks II ja III kooliastmes. Magistritöö. TÜ Viljandi Kultuuriakadeemia, 2019
11. ↑  "Arhiivikoopia". Originaali arhiivikoopia seisuga 15. mai 2021. Vaadatud 20. märtsil 2021.`{{netiviide}}`: CS1 hooldus: arhiivikoopia kasutusel pealkirjana (link)
12. ↑  K. L. Kelly, D. B. Judd. Color: Universal Language and Dictionary of Names. 1976. lk 99
13. ↑  "Arhiivikoopia". Originaali arhiivikoopia seisuga 21. jaanuar 2022. Vaadatud 19. veebruaril 2022.`{{netiviide}}`: CS1 hooldus: arhiivikoopia kasutusel pealkirjana (link)
14. ↑
15. ↑
16. ↑  Nuancier DMC numéros et noms

| * v
* r
Roosad värvitoonid |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| beebiroosa | flamingoroosa | fuksiaroosa | geraaniumroosa | inkarnaat | kanarbikulilla | kassinaerililla | koiduroosa | kompvekiroosa | korallroosa |
|   |   |   |   |   |   |   |   |   |   |
| lõheroosa | Muhu roosa | orhideeroosa | puudriroosa | põrsaroosa | roosipunane | šokiroosa | vanaroosa | virsikuroosa |
|   |   |   |   |   |   |   |   |   |
|

 |